**Приложение № 2 към чл.6**

**На Ваше писмо № ОВОС – 1855/30.12.2020г.**

**ИНФОРМАЦИЯ**

**ЗА ПРЕЦЕНЯВАНЕ НА НЕОБХОДИМОСТТА ОТ ОВОС**

Изготвена съгласно Приложение № 2 към чл. 6 на Наредба за условията и реда за извършване на оценка на въздействието върху околната среда , приета с ПМС № 59 от 07.03.2003 г. /обн. ДВ. бр.25 от 18 Март 2003г., посл. изм. и доп. ДВ бр. 12 от 12.02.2016 г./ и във връзка с писмо № ОВОС- 1855/ 30.12.2020г. на директора на РИОСВ-Пловдив

1. **Информация за контакт с възложителя:**
2. **„ВИВА ГРУП 1“ООД,**
3. **Резюме на инвестиционното предложение:**
4. **Характеристика на инвестиционното предложение:**

***„*ВИВА ГРУП 1“ООД,**има следното инвестиционно предложение: **„ПРОИЗВОДСТВЕНИ И ОБСЛУЖВАЩИ ДЕЙНОСИТИ-**сглобяване на електронни изделия, автосервиз, детайлинг студио, офис сграда, изграждане станция за електромобили и мотокари, включително изграждане на сондажен кладенец с дълбочина 15 метра” в ПИ 78080.88.334, с. Царацово, община Марица

ВЪЗЛОЖИТЕЛ: „ВИВА ГРУП 1“ ООД,

Инвестиционното намерение предвижда изграждане на „ПРОИЗВОДСТВЕНИ И ОБСЛУЖВАЩИ ДЕЙНОСИТ-сглобяване на електронни изделия, автосервиз, детайлинг студио, офис сграда, изграждане станция за електромобили и мотокари, включително изграждане на сондажен кладенец с дълбочина 15 метра”

Инвестиционното предложение включва:

* Цех за сглобяване на електронни изделия с офисна част.
* Аавтосервиз, в който няма да се извършват автотенекеджийски услуги и няма да се извършва боядисване на автомобили.
* Детайлинг студио
* Станция за автомобили и мотокаре
* Сондажен кладенец с дълбочина 15 метра.

Застроена площ на бъдещия обект ще бъде около 1100 кв.м.

**б) взаимовръзка и кумулиране с други съществуващи и/или одобрени инвестиционни предложения**

Инвестиционното предложение няма връзка с други съществуващи или одобрени с устройствен план дейности.

**Подробна информация за разгледани алтернативи.**

За инвестиционното предложение не се разглеждат други алтернативи.

Имотът е избран от Възложителя заради местоположението му, което е благоприятно и подходящо за изграждане на бъдещия обект.

По отношение на местоположение не се разглеждат други алтернативи. Не се разглеждат и алтернативи по отношение и на дейността на обекта.

**в) използване на природни ресурси по време на строителството и експлоатацията на земните недра, почвите, водите и на биологичното разнообразие**

Водоснабдяването на обекта се предвижда да бъде от сондажен кладенец с дълбочина 15 метра. Водата от кладенеца ще се ползва за санитарни нужди, а след пречистване с UV филтър и за питейно-битови нужди. За пиене на работещите в бъдещия обект ще се доставя бутилирана минерална вода. Инвестиционното намерение е съгласувано с Басейнова дирекция-Пловдив с писмо № ПУ-01-886/3/ от 17.12.2020г.

Електрозахранването на обекта ще бъде осигурено от изградената и съществуваща мрежа на ЕВН България.

**г) генериране на отпадъци - видове, количества и начин на третиране, и отпадъчни води**

При строителството на обекта ще се формират:

* Строителни отпадъци-земни маси, които ще бъдат образувани по време на строителството на обекта. Те ще се събират на отделна за целта площадка и ще се предават на лицензирана фирма за преработка. Ще бъде изготвен план за управление на строителните отпадъци, тъй като застроената площ на обекта ще бъде повече от 700 кв.м. Събирането, съхранението, транспортирането и обезвреждането на отпадъците ще се извършва в съответствие с изискванията на Закона за опазване на околната среда и Закона за управление на отпадъците.

 По време на експлоатацията на обекта ще се генерират:

* Битовите отпадъци се образуват от работещите в бъдещия обект Тези отпадъци ще се събират в контейнери за битови отпадъци и ще се обслужват фирмата, извършваща тази услуга в община Марица.
* Различни видове опаковки /найлони, хартиени опаковки

кашони, опаковъчни връзки, палети, опаковки с нарушена цялост и др./ които ще се събират разделно в специално обособено за целта помещение по всички изисквания на екологичното законодателство и ще се предават на оползотворяваща организация по договор.

* Утайки от каломаслоуловителя – ще се събират в определени за целта съдове и ще се предават на лицензирана фирма по договор

Всички отпадъци, които ще се образуват от дейността на бъдещия обект, ще бъдат събирани, временно съхранени и предадени за последваща преработка съгласно изискванията и нормите на действащото законодателство.

Не се очаква генериране на емисии и отпадъци в количества, които ще окажат значително отрицателно въздействие върху най-близката защитена зона и върху компонентите на околната среда.

  **д) замърсяване и вредно въздействие, дискомфорт на околната среда**

При спазване изискванията на екологичното законодателство и условията н разрешителните на отговорните институции, предвидената с инвестиционно предложение дейност не предполага замърсяване на почвите, водите и атмосферния въздух в района, както по време на строителството, така и по време на експлоатацията. Инвестиционното предложение не е свързано с дейност, водеща до замърсяване или да е свързана с вредно въздействие върху компонентите на околната среда.

При правилно изпълнение на предвидените дейности по реализация на строителството няма да възникнат ситуации свързани с отделяне на емисии, замърсяващи въздуха и/или подземните води, както и генериране на опасни отпадъци и създаването на дискомфорт за околната среда. Възможно е по време на строителството увеличаване на шумовото въздействие, но това ще бъде краткотрайно и временно и няма да превишава пределно допустимите норми.

При реализацията на инвестиционното предложение не се очаква замърсяване или дискомфорт на компонентите на околната среда.

**е) риск от големи аварии и/или бедствия, които са свързани с инвестиционното предложение**

Като риск може да се разглежда вероятността дадена потенциална опасност свързана със строителството и експлоатацията на инвестиционното предложение да окаже негативно влияние върху компонентите на околната среда или населението.

По време на изпълнение на инвестиционното намерение съществува минимална вероятност от възникване на трудови инцидент.

По отношение на трудовия риск е задължително спазване на технологичната дисциплина и инструкциите за безопасна работа. Ще се предприемат следните мерки за сигурност:

* Задължителен начален и периодичен инструктаж;
* Задължително хигиенизиране, обезопасяване и логистично обезпечаване с необходимите материали за действия при пожарна и аварийна опасност, както и за предотвратяване и отстраняване на замърсявания на околната среда.
* Задължително спазване на изискванията за периодични прегледи и контрол над наличната инструментална екипировка. С предвидените за осъществяване на инвестиционното предложение техника и методи, както и предвид характера и мащаба на инвестиционното предложение не се очаква риск от инциденти, аварии и/или бедствия за околната среда и здравето на хората.

**ж) рисковете за човешкото здраве поради неблагоприятно въздействие върху факторите на жизнената среда по смисъла на § 1, т. 12 от допълнителните разпоредби на Закона за здравето**

Водоснабдяването на обекта ще се осъществи от сондажен кладенец, а заустването на отпадъчните води ще става във водоплътна изгребна яма.

Инвестиционното предложение не е свързано с шум и вибрации в жилищни, обществени сгради и урбанизирани територии, поради което не се очаква въздействие върху този фактор. Има вероятност от поява на шумови въздействие по време на строителството, но те ще са краткотрайни и временни и в рамките на допустимите норми. При реализацията на обекта не се очакват наднормени нива на шум, вибрации, или поява на вредни лъчения..

Строителството и експлоатацията на инвестиционното предложение не са свързани с излъчване на йонизиращи и/или нейонизиращи лъчения в жилищните, производствените и обществените сгради, както и с химични фактори и биологични агенти в обектите с обществено предназначение, поради което не се очакват рискове за човешкото здраве поради неблагоприятни въздействия върху тези фактори.

Поради характера на инвестиционното предложение, което не предвижда производствена дейност, която да е свързана с риск за околната среда, не се очаква неблагоприятно въздействие върху въздуха, съответно липсва риск за здравето на хората.

**2.Местоположение на площадката, включително необходима площ за временни дейности по време на строителството.**

Инвестиционното предложение: „ПРОИЗВОДСТВЕНИ И ОБСЛУЖВАЩИ ДЕЙНОСИТ - сглобяване на електронни изделия, автосервиз, детайлинг студио, офис сграда, изграждане станция за електромобили и мотокари, включително и зграждане на сондажен кладенец с дълбочина 15 метра” ще бъде реализирано в ПИ 78080.88.334, местност „Мекишеви гьолове“, с. Царацово, община Марица.

Имота е с площ 3202 кв.м., НТП-„Нива“ и е собственост на „ВИВА ГРУП 1“ ООД, съгласно нот. акт за покупко-продажба № 120 том 69 рег. 23819 дело 14186 от 25.09.2020г. С Решение № 409 взето с протокол № 11 от 29.10.2020г. , общински съвет Марица дава разрешение за изготвяне на проект на ПУП-ПРЗ за регулация и застрояване в обхвата на поземлен имот с идентификатор № 78080.88.334, м-т „Мекишеви гьолове“, землище на с.Царацово за процедура по промяна предназначението на земеделската земя за неземеделски нужди по ЗОЗЗ и ППЗОЗЗ за отреждане на урегулиран поземлен имот за производствени и обслужващи дейности.

Строежът не попада в защитена територия, не представлява защитен обект и/ или паметник на културата, не засяга съществуващи културни ценности и територии със специфичен санитарен статут.

Имотът, предмет на инвестиционното предложение не попада в границите на защитени територии и в границите на защитени зони от мрежата НАТУРА 2000. Реализацията на проекта няма да окаже въздействие върху биологичното разнообразие и местообитания на видове, предмет на опазване в защитените зони. Строежът не попада в защитена територия и не е в близост до защитен обект. В близост до строежа няма недвижими паметници на културата.

**3.Описание на основните процеси (по проспектни данни), капацитет, включително на дейностите и съоръженията, в които се очаква да са налични опасни вещества от приложение № 3 към ЗООС.**

Инвестиционното предложение ще включва изграждане на :

* Цех за сглобяване на електронни изделия с офисна част. В него ще се ремонтират компютри, като се подменят компоненти и цели платки, ще се сглобяват нови компютри, които са внесени на модули. Няма да има работа с бои и лакове.
* Автосервиз - в него ще се ремонтират компютрите на автомобилите, ще се сменя софтуера на автомобилите, дисплеи, датчици,LED- светлини.
* Детайлинг студио - в него ще се извьршва полиране на боята на автомобила с фина абразивна паста на основата на SiO2- кварцов пяськ, който се сьдьржа и в пастата за зьби. За един автомобил се използват 15-20 мл течност и се нанася на сух автомобил.Работи се само на закрито.Това е нано-покритие за защита на автомобила , то е водоразтворимо без миризма и отровни изпарения.Колата трябва да е суха, мушичките се отстраняват сьс суха и чиста микрофибьрна кьрпа. Препорьчителната температура е 15-30 градуса по Целзий за работа с 1К-Nano. Нанася се механично с мека гьба. Може и машинно без голям натиск. Полира се за 2-3 мин. и след това продьлжава полирането с чиста микрофибьрна кьрпа до висок
* Изграждане на станция на електромобили и мотокари.
* Предвижда се и изграждане на сондажен кладенец с дълбочина 15 метра, който ще се използва за водоснабдяване на обекта.

**4.Схема на нова или промяна на съществуваща пътна инфраструктура.**

За имота пътната връзка ще се осъществява от Голямо конарско шосе. Образуван е имот № 78080.88.334 с НТП „ За транспорт и движение“, който е отреден за вход и изход към ПИ 78080.88.334 с. Царацово.

**5.Програма за дейностите, включително за строителство, експлоатация и фазите на закриване, възстановяване и последващо използване.**

За реализацията на ИП, се предвижда ново строителство, което ще се изпълни съгласно действащата нормативна уредба.

**6.Предлагани методи на строителство.**

Строителството ще бъде ново. Ще се предвидят технологии, които да отговарят изцяло на българското и европейско законодателство**.**

**7.Доказване на необходимостта от инвестиционното предложение.**

Имота е собственост на инвеститора и той предвижда да изгради новия обект именно в него. Имотът е избран след дълги проучвания относно местоположение и транспортен достъп.

**Инвестиционното предложение е за ново строителство.**

Реализацията на инвестиционното предложение ще има положително въздействие от гледна точка на социално-икономическите условия при експлоатацията на обекта и се изразява в разкриване на нови работни места. При експлоатацията на обекта не се очаква екологичните условия в района да бъдат нарушени.

**8.План, карти и снимки, показващи границите на инвестиционното предложение, даващи информация за физическите, природните и антропогенните характеристики, както и за разположените в близост елементи от Националната екологична мрежа и най-близко разположените обекти, подлежащи на здравна защита, и отстоянията до тях**

Към документацията са приложени скици на засегнатата територия, даващи информация за физическите, природните и антропогенните характеристики на района. Приложена е също и карта на защитена зона BG0002086 - „Оризища Цалапица”,предоставяща информация за местоположението на инвестиционното предложение спрямо елементите на Националната екологична мрежа.

**9.Съществуващо земеползване по границите на площадката или трасето на инвестиционното предложение**

ПИ 78080.88.334 с. Царацово е собственост на възложителя на инвестиционното предложение-„ВИВА ГРУП 1 „ ООД.

**10.Чувствителни територии, в т.ч. чувствителни зони, уязвими зони, защитени зони, санитарно-охранителни зони около водоизточниците и съоръженията за питейно-битово водоснабдяване и около водоизточниците на минерални води, използвани за лечебни, профилактични, питейни и хигиенни нужди и др.; Национална екологична мрежа.**

Имотът, предмет на инвестиционото предложение не попада в обхвата на санитарно охранителни зони около водоизточници, не засяга съоръжения за питейно-битово водоснабдяване и не се намира около водоизточници на минерални води.

 Не се засягат обекти, подлежащи на здравна защита, както и обекти на културното наследство.

 ПИ с ИД 78080.88.334 по КК на с. Царацово не попада в границите на защитени територии, съгласно Закона за защитените територии и в защитени зони, съгласно Закона за биологичното разнообразие.

Най – близката защита зона BG 0002086- „Оризища Цалапица”

**11.Други дейности, свързани с инвестиционното предложение (например добив на строителни материали, нов водопровод, добив или пренасяне на енергия, жилищно строителство, третиране на отпадъчните води).**

Не се предвижда добив на строителни материали.

Заустването на отпадъчните води ще става във водоплътна изгребна яма..

Предвиден е каломаслоуловител за пречистване на дъждовните отпадъчни води от нефтопродукти преди заустване в ямата. При напълване ямата ще се почиства от лицензирана фирма и водите ще бъдат транспортирани до регламентирано място за пречистване.

**12.Необходимост от други разрешителни, свързани с инвестиционното предложение.**

За реализацията на инвестиционното намерение е необходимо издаване на:

* Решение за преценяване необходимостта от изготвяне на ОВОС от Директора на РИОСВ-Пловдив;
* За реализацията на обекта е необходимо промяна предназначението на земеделската земя за неземеделски нужди
* Разрешително за изграждане на сондаж и за водоползване от Басейнова дирекция-Пловдив
* Издаване на разрешение за строеж от Главния архитект на Община Марица
* Преди въвеждане на обекта в експлоатация е необходимо да се изпълнят изискванията на ЗУО.
* Въвеждане на обекта в експлоатация
1. **Местоположение на инвестиционното предложение.**

**План, карти и снимки, показващи границите на инвестиционното предложение, даващи информация за физическите, природните и антропогенните характеристики, както и за разположените в близост елементи от Националната екологична мрежа и най-близко разположените обекти, подлежащи на здравна защита, и отстоянията до тях**.

Инвестиционното предложение ще бъде изградено в ПИ 78080.88.334, местност „Мекишеви гьолове“, землище на с. Царацово, община Марица.

От писмо № ОВОС-1855 от 30.12.2020г. на Директора на РИОСВ-Пловдив е видно, че най-близката защитена зона от Европейската екологична мрежа „Натура 2000“ е – BG 0002086- „Оризища Цалапица”

Реализацията на инвестиционното намерение няма да наруши качеството и регенеративната способност на местообитанията и/или видовете, предмет на опазване в най-близката защитена зона от мрежата „НАТУРА 2000”.

**1. съществуващо и одобрено земеползване;**

Инвестиционното предложение ще се реализира в землището на село Царацово, община Марица. Земеползването в района е одобрено и за него има влязла в сила и одобрена кадастрална карта. Инвестиционното предложение има изцяло положителен ефект и няма да засегне в негативен аспект жителите на селото и съседните населени места.

**2. мочурища, крайречни области, речни устия;**

Поземлен имот с идентификатор 78080.88.334 по КК на с.Царацово, община Марица, обл. Пловдив- не попадат в мочурища, крайречни области и речни устия, поради което не се очаква реализацията на ИП да окаже негативно влияние върху тези водни обекти и свързаните с тях влажни зони.

**3. крайбрежни зони и морска околна среда;**

 ПИ с идентификатор 78080.88.334 по КК на с.Царацово, община Марица,, предмет на инвестиционото предложение се намира в село Царацово не засяга крайбрежни зони и морска среда.

**4. планински и горски райони;**

ПИ с идентификатор 78080.88.334 по КК на с.Царацово, община Марица, в който се предвижда да се реализира инвестиционното предложение се намира извън горски територии.

**5. защитени със закон територии;**

Имотът, предмет на инвестиционното предложение не попада в границите на защитени територии по смисъла на Закона за защитените територии, или в други защитени със закон територии.

**6. засегнати елементи от Националната екологична мрежа;**

ПИ с идентификатор 78080.88.334 по КК на с.Царацово, община Марица, не засягат елементи от Националната екологична мрежа. Най-близката защитена зона до имота е защитена зона BG 0002086- „Оризища Цалапица”

Имотът се намира на повече от 1 км. от границите на зоната, поради което не се очаква реализацията на инвестиционното предложение да окаже негативно влияние върху предмета на опазване в защитената зона.

7**. ландшафт и обекти с историческа, културна или археологическа стойност;**

По никакъв начин след реализацията на обекта няма да се засегне или промени ландшафта в района.

 В границите на имота и в близост до него липсват обекти с историческа, културна или археологическа стойност.

**8. територии и/или зони и обекти със специфичен санитарен статут или подлежащи на здравна защита.**

Засегнатата от инвестиционното предложение територия и района около нея не представлява обект със специфичен санитарен статут или подлежаща на здравна защита.

1. **Характеристики на потенциалното въздействие (кратко описание на възможните въздействия вследствие на реализацията на инвестиционното предложение):**
2. **Въздействие върху елементи от Националната екологична мрежа, включително на разположените в близост до обекта на инвестиционното предложение.**

Инвестиционното предложение ще бъде реализирано извън границите на защитени зони от мрежата **„НАТУРА 2000“**, поради което с реализацията му не се очаква пряко унищожаване, увреждане или влошаване състоянието на видовете, предмет на опазване на най-близката защитена зона **BG 0002086- „Оризища Цалапицаа”**

Зоната е обявена със Заповед № РД-09-368 от 16.06.2008г. на Министъра на околната среда и водите. Зоната обхваща землищата на с. Цалапица, община Родопи, с. Радиново, с. Войсил, община Марица и гр. Съединение, с обща площ 36 746.232 дка.

.

**1. Цели на опазване:**

Опазване и поддържане на местообитанията на посочените в т.2 от Заповед № РД-09-368 от 16.06.2008г. видове птици, за постигане на тяхното благоприятно природозащитно състояние.

Възстановяване на местообитания на видове птици по т.з от заповедта за които е необходимо подобряване на природозащитното им състояние.

1. **Предмет на опазване:**

2.1. видове по чл. 6, ал.1, т. 3 от Закона за биологичното разнообразие:

Малък воден бик (Ixobrychus minutus), Малка бяла чапла (Egretta garzetta), Голяма бяла чапла (Egretta alba), Черен щъркел (Ciconia nigra), Бял щъркел (Ciconia ciconia), Блестящ ибис (Plegadis falcinellus), Тръстиков блатар (Circus aeruginosus), Полски блатар (Circus cyaneus), Белоопашат мишелов (Buteo rufinus), Голяма пъструшка (Porzana porzana), Малка пъструшка (Porzana pusilla), Kокилобегач (Himantopus himantopus), Кафявокрил огърличник (Glareola pratincola), Белобуза рибарка (Chlidonias hybridus), Земеродно рибарче (Alcedo atthis), Дебелоклюна чучулига (Melanocorypha calandra), Червеногърба сврачка (Lanius collurio);

2.2. видове по чл. 6, ал. 1, т. 4 от Закона за биологичното разнообразие:

Сива чапла (Ardea cinerea), Зеленоглава патица (Anas platyrhynchos), Лятно бърне (Anas querquedula), Kачулата потапница (Aythya fuligula), Обикновен мишелов (Buteo buteo), Черношипа ветрушка (Керкенез) (Falco tinnunculus), Зеленоножка (Gallinula chloropus), Обикновена калугерица (Vanellus vanellus), Малък червеноног водобегач (Tringa totanus), Голям горски водобегач (Tringa ochropus), Жълтокрака чайка (Larus cachinnans).

Предвид характера и мащаба на инвестиционното предложение, няма вероятност осъществяването на ИП да доведе до безспокойство на видовете, предмет на опазване в защитената зона и до намаляване на благоприятното им природозащитно състояние.

Инвестиционното предложение не предполага генериране на емисии и отпадъци във вид и количества, които могат да окажат значително отрицателно въздействие върху защитената зона и нейните елементи.

Предвид местоположението на имота, характера и мащаба на инвестиционното предложение, не се очаква реализацията му да окаже значително отрицателно въздействие върху защитената зона и нейните елементи.

С реализацията на инвестиционното намерение няма вероятност да бъдат трайно увредени, унищожени или фрагментирани природни местообитания и местообитания на видове, предмет на опазване в защитената зона.

Не се очаква реализацията на инвестиционното предложение да доведе до намаляване числеността и плътността на популациите на видовете растения и животни, предмет на опазване в защитената зона и до намаляване на благоприятното му природозащитно състояние.

Не се очаква генериране на шум, емисии и отпадъци в количества, които да окажат значително отрицателно въздействие върху предмета и целите на опазване на защитената зона.

**Инвестиционното намерение не попада в обхвата на** защитени територии по смисъла на Закона за биологичното разнообразие и територии за опазване обектите на културното наследство, реализацията му не би могла да окаже отрицателно въздействие върху компонентите на околната среда, както и върху видовете и техните местообитания, предмет на опазване в Защитената зона, предвид заложената в ИП дейност – сглобяване на еектронни изделия, автосервиз, детайлинг студио, офис сграда, изграждане на станция за електромобили и сондажен кладенец

Не се предвижда отрицателно въздействие, касаещо здравето на хората или околната среда.

**2.Въздействие върху елементи от Националната екологична мрежа, включително на разположените в близост до инвестиционното предложение.**

Не се очаква отрицателно въздействие върху елементите на Националната екологична мрежа от реализацията на инвестиционното предложение.

**3.Очакваните последици, произтичащи от уязвимостта на инвестиционното предложение от риск от големи аварии и/или бедствия.**

По време на строителните дейности е възможно само временно замърсяване чрез запрашаване на въздуха през периода на работа на товарните машини. При правилно изпълнение на предвидените дейности по реализация на строителството няма да възникнат ситуации свързани с отделяне на емисии замърсяващи въздуха и/или подземните води, както и генериране на опасни отпадъци.

Има вероятност от поява на шумови въздействие по време на строителството, но те ще са краткотрайни и временни и в рамките на допустимите норми. При реализацията на обекта не се очакват наднормени нива на шум, вибрации, или поява на вредни лъчения.

Работните проекти, както и експлоатацията на обекта ще бъдат изпълнени по всички нормативни изисквания и бъдещия обект няма да доведе до замърсяване компонентите на околната среда.

При спазване на необходимите норми на проектиране и нормативни изисквания, риск от аварии, бедствия и инциденти в околната среда няма да има.

**4.Вид на въздействието (пряко, непряко, вторично, кумулативно, краткотрайно, средно- и дълготрайно, постоянно и временно, положително и отрицателно).**

**Положително въздействие:** Реализирането на инвестиционното намерение ще окаже единствено положително дълготрайно въздействие.

**Отрицателно въздействие:**

Въздействието върху компонентите на околната среда при строителството може да се оцени предварително като незначително, краткотрайно и временно (в периода на строителство), пряко и непряко, без кумулативно действие и локално само в района на строителната площадка. Не се засягат населени места или обекти, подлежащи на здравна защита. Единствено въздействието върху почвата в рамките на площадката е дълготрайно, защото една част от нея се отстранява, а друга се превръща в антропогенна от разположените върху нея сгради, съоръжения и настилка.

При спазване на законовите изисквания и мерки, експлоатацията на обекта не се очаква да окаже отрицателно въздействието върху компонентите на околната среда. Като цяло въздействието от експлоатацията на обекта може да се оцени предварително като, незначително, без кумулативно действие и локално в само района на имота, в който ще се реализира инвестиционното предложение.

**5.Обхват на въздействието - географски район; засегнато население; населени места (наименование вид - град, село, курортно селище, брой жители и др.).**

Инвестиционното предложение ще се реализира в Горнотракийската низина, землище на село Царацово, община Марица. Същото има изцяло положителен ефект – ще се подпомогне социално – икономическото развитие на района и ще се насърчи устойчивото му развитие, тъй като ще се разкрият нови работни места.Реализацията на инвестиционното предложение няма да засегне в негативен аспект жителите на града и съседните населени места.

**6.Вероятност на поява на въздействието.**

**Положително въздействие**: Положително въздействие ще започне да се проявява непосредствено след пускане в експлоатация на обекта, още в първите дни от реализиране на инвестиционното намерение. Положителното въздействие ще се изрази предимно в:

* осигурени работни места;
* повече гаранции за достигане националните цели за оползотворяване на отпадъци;
* повече възможности за бизнес развитие и сътрудничество в региона;

**Отрицателно въздействие:** Минимално.

**7.Продължителност, честота и обратимост на въздействието.**

Положителното въздействие ще е с дългосрочен и постоянен характер.

При спазване на условията и мерките в издадените от компетентните органи разрешения и на екологичното законодателство, не се очаква отрицателно въздействие от реализацията на инвестиционното предложение. Вероятност от поява на слаби шумови въздействие има само по време на строителството, но те ще са краткотрайни и временни и в рамките на допустимите норми.

**8.Комбинирането с въздействия на други съществуващи и/или одобрени инвестиционни предложения.**

Инвестиционното предложение няма връзка с други съществуващи и/или одобрени с устройствен план дейности и не се очаква комбинирано въздействие. В тази връзка изграждането на обекта няма вероятност да доведе до кумулативно отрицателно въздействие върху компонентите на околната среда.

**9.Възможността за ефективно намаляване на въздействията**

При спазване на одобрените и съгласувани проекти и законови изисквания не се очаква строителството и експлоатацията на обекта да окажат отрицателно въздействие върху околната среда. Поради тази причини не се разглеждат конкретни мерки за намаляване на въздействията.

**10.Трансграничен характер на въздействието.**

Предвид местоположението, характера и мащаба на инвестиционното предложение, не се очакват трансгранични въздействия, както по време на строителството, така и по време на експлоатацията му.

**11.Мерки, които е необходимо да се включат в инвестиционното предложение, свързани с предотвратяване, намаляване или компенсиране на значителните отрицателни въздействия върху околната среда и човешкото здраве.**

Осъществяването на инвестиционното намерение няма да доведе до отрицателни въздействия върху околната среда.

При строителството на обекта няма дейности, свързани с отделянето на вредни вещества и газове в почвата и атмосферата, представляващи опасност за екологията на района.

Не се предвижда допускане на замърсяване на околното пространство и пътните настилки.

-По време на строителството строителните отпадъци да се събират на определена площадка.

-Да не се допуска разхвърляне и складиране на строителни материали и строителни отпадъци в прилежащите терени, по време на строителството на обекта

-По време на строителството да се използват машини и техника за строителство, които са в изправност с цел намаляване отделянето на вредни вещества в атмосферата

По време на експлоатацията на обекта не се очаква да се окаже негативно въздействие върху околната среда . Като мерки за намаляване на отрицателното въздействие предвидени от инвеститора са:

- Събиране на отпадъците и недопускане на разпиляването им.

- Регламентиране и устройване на местата за събиране на отпадъците

- Да не се допуска замърсяване на подземните и повърхностни водни тела от дейностите по реализиране и експлоатация на инвестиционното предложение

- ИП подлежи на разрешителен режим съгласно чл.50, ал. 7, т.1 от Закона за водите.

-За отвеждане на битовите отпадъчни води да се изгради водоплътна изгребна яма, с подходящ обем като се осигури периодично почистване и извозване на формиращите се отпадъчни води и утайки до регламентирано място от лица, притежаващи разрешително за дейността.

- При водоснабдяване на имота за питейно-битови цели чрез собствен водоизточник, ИП подлежи на процедура по учредяване на СОЗ, съгласно Наредба № 3/16.10.2000г.

- Да се вземат мерки за предотвратяване замърсяването на почви и водите с нефтопродукти от откритите площи

- Да се предвиди озеленяване на имота.

Проектирането на бъдещия обект ще бъде изпълнено съгласно действащото в Република България законодателство като то ще бъде извършено по начин, който да не допуска негативно въздействие върху някой от компонентите на околната среда.

**ВЪЗЛОЖИТЕЛ:**

**„ВИВА ГРУП 1“ ООД**